|عاشقه نصرت البدر|
|| رئيس أقسم منتدى الشعر و القصص و الامثال ||
جنسے •|~ :
مُشارڪاتے •|~ : 46
تاريخے الميےلاد•|~ : 06/05/1991
|موضوع: ومضات رووووووووووووعه 11/29/2011, 8:37 am|| |
السلام عليكم ..
الكم بعض الومضات للشاعر المرحوم عبد الحسين الحلفي وانشاء الله تعجبكم
كبل كل ايام ربك عدنه عيد
وصدفه من نسمع مناحه ونايحه
هسه عيدي وعيدك مبارك نشاز
وندخل بكل بيت نقره الفاتحه
بوطنه الضحكه شردت من الحلوك
والعيده دوم مزاعله الايد
يجينه العيد جان ومامش هدوم
هسه هدوم عدنه ومايجي العيد
كل يوم النه جوله نصارع الموت
بظهور المهدي نطلع احلى جوله
الدول عدها علم بس احنه بلظيم
علم موجود عدنه وماكو دوله
طبع بيه بصراحه احجي ياناس
حتى بلحلم احجي بصراحه
كبل جانت رفيق وهسه مولاي
الشعب بثنينهن ماشف راحه
البدو واهل الخيم بقصور سكنو
واحنه اهل النفط نسكن خرابات
يريدون انتخب والوطن غابه
هم شفتو اكو بغابه انتخابات
بوطنه الامهات معصبات
ولابسات الحزن احله كلاده
وبوطنه الدمع شك خد الايتام
والضحك شكك حلوك القاده